Diari Oficial de la Generalitat Valenciana


Sumari del DOGV 5404, del 11-12-2006 (2006/14620)

Informació pública del projecte de reparcel·lació de la unitat d'execució Guillem d'Anglesola (València).
---------------------------------------------------------------------------------------------------------

### Dades del document

Número de DOGV
:   5404

Data del DOGV
:   11-12-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/14300


Organisme emissor
:   Proara Promotors Aragonesos, SA

Tipus de document
:   Anunci

Informació pública del projecte de reparcel·lació de la unitat d'execució Guillem d'Anglesola (València). [2006/A14254]  
La mercantil Proara Promotores Aragoneses, SA, com a urbanitzadora del programa d'actuació integrada Guillem d'Anglesola, el passat 24 de novembre de 2006 i amb R.E. 031389, va presentar davant de l'Ajuntament de València el projecte de reparcel·lació forçosa de la unitat d'execució Guillem d'Anglesola.  
Als efectes que estableix l'article 416 del Reglament d'Ordenació i Gestió Territorial i Urbanística Valenciana, s'ha depositat una còpia de la documentació presentada a la Notaria de Vicente Tomás Bernat, sítia a València, plaça de la Porta de la Mar, 6, 1r, 5a, per a la seua protocol·lització i exposició pública.   
Amb caràcter previ a la publicació del present edicte, en compliment del que estableix l'article 416 del Reglament d'Ordenació i Gestió Territorial i Urbanística Valenciana, s'ha procedit a trametre'n la notificació a les persones interessades.  
Dins del termini d'un mes des de la publicació del present anunci en el Diari Oficial de la Generalitat, les persones interessades podran comparéixer a la Notaria esmentada, de dilluns a divendres, de 09.00 a 14.00 hores i de dilluns a dijous de 17.00 a 19.00 hores, o a l'Ajuntament de València, Servei de Gestió Urbanística, Secció Sistemes d'Actuació, siti a l'avinguda d'Aragó, 35, planta 4a, de dilluns a divendres de 09.00 a 14.00 hores, a fi de consultar la documentació integrant del projecte de reparcel·lació, així com d'obtenir a càrrec seu una còpia total o parcial de l'acta. Dins del termini esmentat podran presentar-se al·legacions, indistintament a la dita Notaria perquè s'incorporen a les actuacions, o a l'Ajuntament de València, Servei de Gestió Urbanística, Secció Sistemes d'Actuació, de conformitat amb el que disposa l'article 134 de la Llei Urbanística Valenciana (LUV).  
De conformitat amb el que disposa l'article 174. 7 i 8 LUV, durant l'exposició al públic de la reparcel·lació, a fi d'evitar el proindivís, les persones interessades podran efectuar requeriments recíprocs, en la forma legal, per a substituir les quotes de condomini previstes en el projecte amb indemnitzacions en metàl·lic.   
De conformitat amb el que disposa l'article 172.3 de la Llei Urbanística Valenciana, els propietaris o titulars de drets afectats estan obligats a mostrar els títols que posseïsquen i declarar les situacions jurídiques que coneguen i afecten les seues finques. L'omissió, error o falsedat en estes declaracions no podrà afectar el resultat objectiu de la reparcel·lació; si s'hi aprecia dol o negligència greu, podrà exigir-se la responsabilitat civil o penal que corresponga. L'urbanitzador podrà qualificar com a propietat desconeguda aquelles finques de què l'amo no haja aportat un títol i la seua titularitat no s'acredite per uns altres mitjans, de conformitat amb el que disposa l'article 402.7 del Reglament d'Ordenació i Gestió Territorial i Urbanística.   
El present edicte compleix també la funció de notificació als efectes establits en l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, respecte dels titulars desconeguts (parcel·la 35, referència cadastral 8520212, sítia en c/ Marí Albesa, 23D), així com respecte d'aquells amb domicili ignorat o de qui, intentada la notificació, no s'haja pogut efectuar.  
València, 28 de novembre de 2006.. Per Proara Promotores Aragoneses, SA: José Luis García Ferrer.